
Aikajana 


n - k - m (https://fi.wi kipedia.org/w/index.php?title=Malline:Ranskan_historia&action=edit) 


Frankit (lat. Franci ) olivat alun perin Reinin itäpuolella asunut 
suuri germaaninen kansa, joka ilmestyi 200-luvulla Gallian 
koillisrajalle.^ Frankit jakautuivat kahteen pääryhmään, 
saalilaisiin frankkeihin Reinin alajuoksulla ja ripuaarisiin 
frankkeihin etelämpänä, Reinin yläjuoksun alueellani Nimitys 
saalilainen tuli suolaa ja ripuaarinen virtaa tarkoittavasta 
sanasta, mikä viittasi heimojen asuinsijoihin. Myös khattien 
heimo lasketaan joskus kuuluvaksi alkuperäisiin frankkeihin®. 

Frankit tekivät yhdessä alemannien kanssa hyökkäyksiä Reinin 
yli roomalaisia vastaan 250-luvun lopulla, ja he ryöstivät 
kaupunkeja aina Hispanian itärannikolla asti. Frankit valtasivat 
bataavien asuinalueet 200-luvun lopussa.^ 

Saalilaiset frankit tunkeutuivat 300-luvulla nykyiseen Belgiaan ja 400-luvun alussa nykyiseen Ranskaan. 
Ranska (lat. Francia, ransk. France ) on saanut nimensä saalilaisten frankkien mukaan.®. Frankit 
omaksuivat kristinuskon aluksi sen areiolaisessa muodossa,® Roomalainen sotapäällikkö Aetius pakotti 
heidät Rooman vallan alaisiksi 432, ja frankit olivat Aetiuksen liittolaisina Katalaunien kenttien taistelussa 
vuonna 451. Vandaalien heikentämä Rooma menetti kuitenkin valtansa Galliassa, ja vuoteen 480 mennessä 
frankeilla oli vahva jalansija Gallian koillisosissani 

Frankkien yhdistäjä oli Klodvig, jonka sekä saalilaiset että ripuaariset frankit tunnustivat kuninkaakseen 
400-luvun lopussa. Klodvig hyökkäsi 507 visigoottien valtakuntaan ja löi heidät. Visigoottien oli tappion 
koettuaan luovuttava gallialaisista alueistaan. Klodvig kääntyi katoliseen uskoon ja sai samalla taakseen 
sekä kirkon että gallialais-roomalaisen väestön tuen.® Klodvig loi perustan frankkien valtakunnalle, joka 
merovingien ja karolingien aikana käsitti suuren osan Länsi-Eurooppaa. 



Frankkien valtakunnan laajeneminen 
vuosien 481 ja 814 välillä. 

